Blindederm operasie | Health24
Posted by: Roz | 2009-09-23
My dogter het so 2 weke gelede haar blindederm laat verwyder. Ons albei het na haar operasie ' n maagvirus opgetel, met mae wat bly loop en naarheid met winde. My dogter het egter vandag begin kla dat sy ekstra naar is en het ook toe vanaand begin opgooi. Haar maag is nog bietjie geswel maar wat my half bekommerd maak is dat sy reg langs die sny aan die bokand ' n klipharde langerige knop onder die vel reg langs die sny begin ontwikkel het. Die knop is redelik lank (4cm) en loop al langs die sny in die binnekant af. Die knop is ook so hard dit voel of iets kliphard binne in haar toegewerk is. Is dit spiere of iets wat so maak en nog maar moet herstel? Sy kla ook dat dit baie seer is op daardie gedeelte langs die sny. Ek het vir haar vanaand medikasie vir die naarheid ingegee, maar weet werklik nie of so ' n klipharde knop onder die vel normaal is na so ' n operasie nie. Sy is nou 17 jaar oud.
CyberDoc Hallo RozNee dis nie normaal nie - dit kan 'n abses wees wat besig is om te ontwikkel so laat die dokter liewer daarna kyk asbDr Bets